KOMISSION ASETUS (EY) N:o 298/2009,

annettu 8 päivänä huhtikuuta 2009,

yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisössä toimintakieltoon asetettuja lentoliikenteen harjoittajia koskevan yhteisön luettelon laatimisesta ja lennon suorittavan lentoliikenteen harjoittajan ilmoittamisesta lentomatkustajille sekä direktiivin 2004/36/EY 9 artiklan kumoamisesta 14 päivänä joulukuuta 2005 annetun Euroopan parlamentin ja neuvoston asetuksen (EY) N:o 2111/2005 (1) ja erityisesti sen 4 artiklan,

sekä katsoo seuraavaa:

Maaliskuun 22 päivänä 2006 annetussa komission asetuksessa (EY) N:o 474/2006 (2) vahvistetaan asetuksen (EY) N:o 2111/2005 II luvussa tarkoitettu yhteisön luettelo lentoliikenteen harjoittajista, jotka on asetettu toimintakieltoon yhteisössä.

Kazakstanissa lentotoimintalupansa saaneen Sayat Airin vakavista turvallisuuspuutteista on olemassa todennettua näyttöä. Puutteet on todettu yhden ECAC-valtion suorittamissa SAFA-ohjelmaan kuuluvissa asematasotarkastuksissa (11) . Nämä puutteet koskevat IL-62 -tyyppistä ilma-alusta, jota ei ole varustettu a) TAWS-järjestelmällä (E-GPWS), b) miehistölle tarkoitetuilla pikakäyttöisillä happinaamareilla, c) kelluntavälineillä eikä d) asianmukaisella pakotien valaisevalla järjestelmällä. Lisäksi ilma-alusta käytettäessä aluksessa ei ole pidetty mukana tarkistuslistoja eikä huoltotodistetta ja sen suunnistustietokanta on vanhentunut jo yli kaksi vuotta sitten.

Kazakstanissa lentotoimintalupansa saaneen Scatin vakavista turvallisuuspuutteista on olemassa todennettua näyttöä. Erityisesti Yak-42 -tyyppistä ilma-alusta, jonka rekisterinumero on UP-Y4205, ei ole varustettu TAWS-järjestelmällä (E-GPWS) ICAOn määräysten mukaisesti. Puutteet on todettu yhden ECAC-valtion suorittamissa SAFA-ohjelmaan kuuluvissa asematasotarkastuksissa (12) .

Thaimaan toimivaltaiset viranomaiset (Thai Department of Civil Aviation – Thai DCA) ovat ilmoittaneet komissiolle, että onnettomuuden jälkeen suoritetuissa tutkimuksissa on käynyt ilmi, että sekä Orient Thai että sen tytäryhtiö One Two Go rikkoivat lennonvarmistuslakia erityisesti väärentämällä lentoliikenteen harjoittajan palveluksessa olleen yhdeksän lentäjän tarkastuslentojen tulokset. Tästä syystä Thai DCA keskeytti toistaiseksi One Two Gon ja Orient Thain MD-80 -tyyppisten ilma-alusten liikennöinnin ja pyysi kyseisiä lentoliikenteen harjoittajia toteuttamaan monenlaisia korjaavia toimia.

Thai DCA on myös ilmoittanut komissiolle päättäneensä 25 päivänä marraskuuta 2008 palauttaa One Two Gon lentotoimintaluvan. Kyseisen lentoliikenteen harjoittajan emoyhtiölle Orient Thaille oli jo annettu lupa jatkaa liikennöintiä MD-80 -tyyppisillä ilma-aluksilla 7 päivänä lokakuuta 2008.

Eurooppalainen asiantuntijaryhmä teki Thaimaan kuningaskuntaan 10–13 päivänä maaliskuuta 2009 lentoliikennettä ja lentohenkilökunnan lupakirjoja koskevan selvitysmatkan varmistaakseen, että lentoliikenteen harjoittajat ovat toteuttaneet korjaavat toimet Thai DCA:n aiemmin havaitsemien turvallisuuspuutteiden korjaamiseksi. Ryhmän arvion mukaan One Two Go ei harjoita lentotoimintaa. One Two Go jälleenmyy lentoja, jotka Orient Thai varsinaisesti lentää vuokraamalla koneen miehistöineen ja joissa One Two Go on vuokralleottaja ja Orient Thai vuokralleantaja. Orient Thai antaa One Two Gon käyttöön ilma-aluksen ja täydellisen miehistön sekä huolehtii huollosta ja vakuutuksesta. Orient Thain One Two Gon puolesta liikennöimillä lennoilla työskentelevä koko henkilökunta on Orient Thain palveluksessa.

Thai DCA on 19 päivänä maaliskuuta 2009 ilmoittanut komissiolle, että One Two Go aikoo jatkaa liikennöintiä viimeistään heinäkuussa 2009. EU-ryhmän raportti kuitenkin osoittaa, että Thai DCA on myöntänyt One Two Golle lentotoimintaluvan huolimatta siitä, ettei se ole pystynyt arvioimaan asianmukaisesti yhtiön kykyä liikennöidä turvallisesti, sillä lentoliikenteen harjoittaja ei ole koskaan toimittanut ICAOn normien täytäntöönpanoa koskevan Thaimaan lainsäädännön edellyttämiä yksityiskohtaisia asiakirjatodisteita. Thai DCA on myös ilmoittanut 29 päivänä maaliskuuta 2009 aikomuksestaan peruttaa One Two Gon lentotoimintalupa. Lentoliikenteen harjoittaja kuitenkin vuokraa edelleen reittilentoja Orient Thailta lentotoimintalupansa nojalla.

Edellä esitetyn vuoksi on yhteisten perusteiden nojalla katsottava, ettei One Two Go täytä asianmukaisia turvallisuusnormeja. Kyseinen lentoliikenteen harjoittaja olisi asetettava toimintakieltoon, minkä vuoksi se olisi sisällytettävä liitteeseen A.

Beninin toimivaltaisten viranomaisten esittämissä asiakirjoissa on todisteita siitä, että Beninissä lentoliikenteen harjoittajille myönnetty lentotoimintalupa ei vastaa kansainvälisiin lentoihin sovellettavia ICAOn normeja, mikä puolestaan osoittaa, ettei ICAOn havaitsemiin puutteisiin ole vielä puututtu tehokkaasti. Aero Beninin, Africa Airwaysin, Benin Golf Airin, Benin Littoral Airwaysin, Cotairin, Royal Airin ja Trans Air Beninin lentotoimintalupien ja niihin liittyvien toimintaspesifikaatioiden tilanteen tarkastelussa on tullut esiin vakavia huolenaiheita. Africa Airwaysin lentotoimintalupaa ei ole toimitettu. Muissa lentotoimintaluvissa ei mainita luvan perusteena olevia sovellettavia säännöksiä, ja sallituksi toiminta-alueeksi on määritetty koko maailma, vaikka Beninin toimivaltaiset viranomaiset vakuuttavat lentotoimintalupien rajoittuvan Beniniin ja/tai Afrikan länsiosan alueelle. Lisäksi Aero Beninin, Benin Golf Airin, Benin Littoral Airwaysin, Cotairin ja Trans Air Beninin toiminta näyttää rajoittuvan näkölentosääntöihin, jotka eivät riitä turvalliseen liikennöintiin Euroopassa, eikä siihen sisälly Euroopan ilmatilassa liikennöinnin edellyttämiä erityislupia (RVSM, RNAV ja RNP). Beninin toimivaltaiset viranomaiset ovat ilmoittaneet rajoittaneensa lentotoimintalupien voimassaoloajan kuuteen kuukauteen ja aikovansa selvittää tilanteen mitä pikimmin. Komissio katsoo yhteisten perusteiden nojalla, että kyseiset lentoliikenteen harjoittajat olisi asetettava toimintakieltoon, minkä vuoksi ne olisi sisällytettävä liitteeseen A, kunnes niille myönnetään uudet luvat ICAOn normien mukaisesti.

Yhtiön komissiolle 16 päivänä maaliskuuta 2009 toimittamien asiakirjojen perusteella on olemassa todisteita siitä, että yhtiö on toteuttanut toimenpiteitä sen yhteisöön liikennöivissä ilma-aluksissa aiemmin havaittujen puutteiden korjaamiseksi. Yhtiön esittämien tietojen mukaan Ukrainan valtion ilmailuviranomainen on tarkastanut UCA:n toiminnan marraskuussa 2008. Tarkastuksen jälkeen sen lentotoimintalupa uusittiin kahden vuoden ajaksi marraskuuhun 2010 asti. Komissio ei ole kuitenkaan saanut Ukrainan toimivaltaisilta viranomaisilta mitään tietoa niiden tekemästä tarkastuksesta eikä sen tuloksista ennen lentoliikenteen harjoittajan lentotoimintaluvan uusimista.

Komissio kehotti Ukrainan toimivaltaisia viranomaisia kiinnittämään huomiota siihen, että vaikka viranomaisten valvontatoiminta on lisääntynyt, Ukrainassa lentotoimintaluvan saaneiden lentoliikenteen harjoittajien toiminnan seurannassa ja erityisesti asematasotarkastuksissa saadaan edelleen huolestuttavia tuloksia. Marraskuussa 2008 pidetyssä lentoturvallisuuskomitean kokouksessa Ukrainan toimivaltaisia viranomaisia pyydettiin antamaan selvityksiä ja toteuttamaan tarvittavat toimenpiteet. Nämä viranomaiset ovat niin ikään suostuneet komission yhdessä jäsenvaltioiden kanssa järjestämään turvallisuusarviointiin. Ukrainan valtion ilmailuviranomainen ei ole kuitenkaan toimittanut komissiolle raporttia Ukrainassa harjoitettavan ilmailun turvallisuusvalvonnan tehostamiseksi ja lujittamiseksi toteutettavan korjaussuunnitelman edistymisestä. Asetuksen (EY) N:o 715/2008 (20) mukaan tämä raportti on esittävä kolmen kuukauden välein.

Eurooppalainen asiantuntijaryhmä teki Thaimaan kuningaskuntaan 10–13 päivänä maaliskuuta 2009 selvitysmatkan saadakseen faktatietoja Bangkok Airwaysin toimintanormien nykyisestä turvallisuustasosta ja Thai DCA:n (Thai Department of Civil Aviation) kyseiseen lentoliikenteen harjoittajaan kohdistamasta turvallisuusvalvonnasta. Matkan tarkoituksena oli ollut erityisesti määrittää, liikennöikö Siem Reap Airways International, joka on saanut lentotoimintalupansa Kambodžan kuningaskunnan toimivaltaisilta viranomaisilta ja joka on sisällytetty yhteisön luettelon liitteeseen A 14 päivänä marraskuuta 2008 annetulla komission asetuksella (EY) N:o 1131/2008 (21) , kyseisen lentoliikenteen harjoittajan ilma-aluksia.

ON ANTANUT TÄMÄN ASETUKSEN:

1 artikla

Muutetaan asetus (EY) N:o 474/2006 seuraavasti:

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

(1) EUVL L 344, 27.12.2005, s. 15.

(2) EUVL L 84, 23.3.2006, s. 14.

(3) EYVL L 373, 31.12.1991, s. 4.

(4) DGCATR-2007–357, DGCATR-2007–359, DGCATR-2008–166, BUL-2008–8 ja BUL-2008–9.

(5) DGAC/F-2007–2509, RCAARO-2008–36 ja RCAARO-2008–54.

(6) Maaliskuun 22 päivänä 2006 annetun asetuksen (EY) N:o 474/2006 johdanto-osan 38–43 kappale (EUVL L 84, 23.3.2006, s. 14).

(7) Maaliskuun 5 päivänä 2007 annetun asetuksen (EY) N:o 235/2007 johdanto-osan 17 kappale (EUVL L 66, 6.3.2007, s. 3).

(8) LBA/D-2008–13, CAA-N-2007–137 ja DGCATR-2008–25.

(9) RCAARO-2008–35, RCAARO-2008–37 ja RCAARO-2008–75.

(10) ENAC-IT-2007–785.

(11) SDAT-2007–36.

(12) GDCA-2008–10.

(13) DGAC/F-2008–2143, DGAC/F-2009–368, DGAC/F-2009–434 ja DGAC/F-2009–582.

(14) Heinäkuun 24 päivänä 2008 annettu asetus (EY) N:o 715/2008 (EUVL L 197, 25.7.2008, s. 36).

(15) DGAC/F-2008–1757, DGAC/F-2008–2126, DGAC/F-2008–2127, DGAC/F-2008–2451, DGAC/F-2009–140 ja DGAC/F-2009–161.

(16) Heinäkuun 24 päivänä 2008 annettu asetus (EY) N:o 715/2008 (EUVL L 197, 25.7.2008, s. 36).

(17) DGAC/F-2008–564 ja DGATR-2008–572.

(18) DGAC/F-2007–1325 ja DGAC/F-2008–174.

(19) DGAC/F-2008–564 ja DGCATR-2008–512.

(20) EUVL L 197, 25.7.2008, s. 36.

(21) EUVL L 306, 15.11.2008, s. 47.

SEVEN FOUR EIGHT AIR SERVICES LTD

ONE TWO GO AIRLINES COMPANY LIMITED

LIITE B

LUETTELO LENTOLIIKENTEEN HARJOITTAJISTA, JOIDEN TOIMINTAA YHTEISÖSSÄ RAJOITETAAN (1)

Lentoliikenteen harjoittajan virallinen nimi sellaisena kuin se ilmoitetaan lentotoimintaluvassa (ja toiminimi, jos se on muu kuin virallinen nimi) Lentotoimintaluvan (AOC) numero ICAO-tunnus Lentoliikenteen harjoittajan kotivaltio Ilma-alustyyppi Rekisteritunnus ja, jos saatavilla, sarjanumero Rekisteröintivaltio AFRIJET (2) CTA 0002/MTAC/ANAC-G/DSA Gabonin tasavalta Koko kalusto, paitsi: kaksi Falcon 50 -ilma-alusta, yksi Falcon 900 -ilma-alus Koko kalusto, paitsi: TR-LGV; TR-LGY; TR-AFJ Gabonin tasavalta Air Bangladesh 17 BGD Bangladesh B747-269B S2-ADT Bangladesh Air Service Comores 06-819/TA-15/DGACM KMD Komorit Koko kalusto, paitsi: LET 410 UVP Koko kalusto, paitsi: D6-CAM (851336) Komorit GABON AIRLINES (3) CTA 0001/MTAC/ANAC GBK Gabonin tasavalta Koko kalusto, paitsi: yksi Boeing B-767–200 -ilma-alus Koko kalusto, paitsi: TR-LHP Gabonin tasavalta

(1) Liitteessä B mainitulle lentoliikenteen harjoittajalle voidaan sallia liikennöintioikeuksien käyttäminen, jos se käyttää sellaiselta lentoliikenteen harjoittajalta miehistöineen vuokrattua konetta, jota ei ole asetettu toimintakieltoon, edellyttäen, että asianmukaisia turvallisuusnormeja noudatetaan.

(2) Afrijet is only allowed to use the specific aircraft mentioned for its current operations within the European Community.

(3) Gabon Airlines is only allowed to use the specific aircraft mentioned for its current operations within the European Community